Арадио
Адлеиба Аԥсни Урыстәылеи рҿар русеицуразы: атеориа аҟынтәи апрактикахь ҳаиасуеит
15:39 14.10.2021 (ирҿыцуп: 19:02 14.10.2021)
Аҿари аспорти русқәа рзы аҳәынҭқарратә еилакы аспециалист Инал Адлеиба арадио Sputnik аефир аҟны еиҭеиҳәеит аилак аҟны еиҿкааз аиԥылара зызкыз, уи лҵшәас иаиуа атәы.
Алшара ҿыцқәеи аҿартә политика ԥхьаҟатәи аԥеиԥши ирылацәажәеит Аҿари аспорти русқәа рзы аҳәынҭқарратә еилакы еиҿнакааз астол гьежь аҿы. Аҿартә политикеи аспорти рхырхарҭаҿы Аԥсни Урыстәылеи рыбжьара аусеицура иахьакәӡам ианхацыркхаз, аха арҭ аизыҟазаашьақәа аҿиара рҭахуп, убри иадҳәалоуп ари ахырхарҭаҿы аусурагьы.
"Зҵаара хадас иҟаз аиқәшаҳаҭра анапы аҵаҩра, насгьы еиуеиԥшым аҿартә еиҿкаарақәа имҩаԥыргахьоу аус, анаҩс гәҭакқәас ирымоу", - иҳәеит Адлеиба.
Аицәажәара шәазыӡырҩы аудиофаил аҟны.